2024. gada Eiropas čempionāta futbolā dalībvalstu sastāvi
2024. gada Eiropas čempionāts futbolā būs starptautisks futbola turnīrs, kas norisināsies no 2024. gada 14. jūnija līdz 2024. gada 14. jūlijam Vācijā. Visām 24 nacionālajām izlasēm līdz 2024. gada 7. jūnija 23:59 CEST, vismaz septiņas dienas pirms turnīra atklāšanas spēles, bija jāiesniedz pieteikums ar 23 līdz 26 spēlētājiem, no kuriem trijiem jābūt vārtsargiem. Taču katra komanda spēlei varēs pieteikt 23 spēlētājus. Ja iesniegtais spēlētājs pirms komandas pirmās spēles saslimst vai tiek savainots pietiekami nopietni, lai nevarētu piedalīties turnīrā, viņu var nomainīt ar citu spēlētāju, ja gan komandas, gan UEFA Medicīniskās komitejas ārsts apstiprina, ka savainojums vai slimība ir pietiekami nopietna, lai liegtu spēlētājam dalību turnīrā. Ja vārtsargs pēc savas komandas pirmās spēles saslimst vai tiek nopietni savainots, viņš joprojām var tikt nomainīts, pat ja pārējie vārtsargi joprojām ir pieejami. Spēlētāju, kurš tiek nomainīts, atkārtoti nevar iekļaut spēlētāju sarakstā. Katra spēlētāja vecums norādīts uz 2024. gada 14. jūnijam, turnīra sākuma datumu. Nospēlēto spēļu skaits neiekļauj spēles, kas aizvadītas pēc turnīra sākuma. Norādītais klubs ir pēdējais spēlētāja pārstāvētais klubs oficiālā spēlē pirms turnīra sākuma. Kluba valsts norāda uz nacionālo asociāciju (nevis līgu), kam piesaistīts klubs.